hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu en en hu hu hu hu hu hu hu hu hu hu hu hu hu hu
A németországi Neckarsulm testvérvárosait jelző tábla
A németországi Saarbrücken testvérvárosa a grúz Tbiliszi
A lengyel Brzeg Dolny négy testvérvárosa
A lengyelországi Słopnice és a Balkány közötti testvértelepülési szerződés megújítására, a tízéves jubileum alkalmából készített emlékplakett
A testvérvárosok kertje az izraeli Holonban: Holon és négy testvérvárosának címere. Balról jobbra: Hannoversch Münden, Németország; Suresnes, Franciaország; Holon, Izrael; Dayton USA; Berlin-Mitte, Németország
A koncepció hasonló a levelezőtársakéhoz, csak itt egész városok a „társak”. A gyakorlatban sokszor diákcsereprogramokban, gazdasági-kulturális együttműködésben teljesedik ki a partnerség.
A partnerség legkorábbi formája Európában a német Paderborn városa és a francia Le Mans között volt már 836-ban, bár a modern testvérvárosi kapcsolatot csak 1967-ben vették fel.
A legelső hivatalos testvérvárosi kapcsolatot 1920-ban alakították ki a brit Keighley és a francia Poix-du-Nord városka között.
A testvérvárosok kialakításának gyakorlata Európában a második világháború után alakult ki, abból a célból hogy az európaiakat közelebb hozza egymáshoz, elősegítse egymás jobb megértését és a határokon átívelő projektek létrejöttét. Az együttműködés egyik korai példája 1947-re tehető, amikor a bristoli városi tanács öt „vezető polgárát” Hannoverbe küldte jószolgálati küldöttségbe. Bár még mindig Európában a legnépszerűbb, a testvérvárosok koncepciója a többi kontinensre is átterjedt.
A testvérvárosi kapcsolatokat az Európai Unió is támogatja, 1989 óta. 2003-ban mintegy 1300 projektre kb. 12 millió eurós támogatást határoztak meg. Az Európai Önkormányzatok és Régiók Tanácsa szorosan együttműködik az Európai Bizottsággal (Oktatásügyi és Kulturális Főigazgatóság) a modern, jó minőségű testvérvárosi kezdeményezések és cserék előmozdítására, lehetőleg a közösség minél nagyobb részének bevonásával.
Az EU-s testvérvárosok más szerveződést alkotnak, mint a nemzetközi testvérvárosok.
A kanadai Vancouver az első városok között lépett testvéri szövetségre egy másik kontinenshez tartozó településsel, méghozzá 1944-ben az akkor a Szovjetunió részét képező ukrán Odesszával. Ennek a második világháborús szövetséges kikötőváros megsegítése adta az ideológiai hátteret. Mindazonáltal az Ohio állambeli Toledo és a spanyolországi Toledo közötti kapcsolat 13 évvel korábban, 1931-ben megkezdődött.
Az amerikai „Sister Cities” programot 1956-ban indította Dwight D. Eisenhower, az USA akkori elnöke. Eredetileg az Országos Városszövetség (National League of Cities) keretében működött, majd 1967-től külön szervezetben: az SCI (Sister Cities International) egy nonprofit polgári diplomáciai hálózat, amely társulásokat hoz létre és erősít meg a városi szintű együttműködés növelése céljából, a kulturális megértés és üzleti-gazdasági növekedés előmozdítása érdekében. Az ilyen együttműködések száma annyira megnőtt, hogy a legtöbb polgár nincs is tisztában azzal, hogy városának hány testvérvárosa is van.
Néha a „testvérváros” kifejezést hasonló kulturális/történelmi örökségű településekre is használják; ilyen például a texasi Galveston és a Louisiana-beli New Orleans, mindkettő történelmi fontosságú déli kikötő a Mexikói-öbölben.
Magyar városok testvérvárosainak listája
A Wikimédia Commons tartalmaz Testvérváros témájú médiaállományokat.
Testvérváros-információk az Európai Bizottság oldalain
Németország és a testvérvárosi mozgalom
Az Egyesült Királyság testvérvárosainak listája
Toledo Sister Cities International
Ez a szócikk részben vagy egészben a Town twinning című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Testvérváros&oldid=25151942”
Utoljára szerkesztve 2022. augusztus 4., 14:14-kor
A lap utolsó módosítása: 2022. augusztus 4., 14:14
A lap szövege CC BY-SA 3.0 alatt érhető el, ha nincs külön jelölve.